**LĪGUMS Nr.2019/2.3.27.2/64**

*Par video novērošanas kameru piegādi un uzstādīšanu Rucavas novadā*

Rucavas novada Rucavas pagastā 2019. gada 5.martā

**Rucavas novada dome**, reģistrācijas Nr.90000059230, juridiskā adrese “Pagastmāja”, Rucavas pagasts, Rucavas novads, LV-3477, domes priekšsēdētāja Jāņa Veita personā, kurš rīkojas, pamatojoties uz likuma „Par pašvaldībām” un Rucavas novada domes 2009.gada 17.jūlija saistošo noteikumu Nr.1 „Rucavas novada pašvaldības nolikums” pamata, (turpmāk – Pasūtītājs), no vienas puses, un

**SIA “AE TECHNOLOGY”**, reģistrācijas Nr. 42103057881, juridiskā adrese – Lielā iela 2-23, Liepāja, LV-3401, tās valdes locekļa Agra Evaldsona personā, kurš rīkojas saskaņā ar statūtiem*,* turpmāk šī līguma tekstā saukts „Piegādātājs”, no otras puses, saukti arī katrs atsevišķi – Puse, kopā – Puses, pamatojoties uz iepirkumu “Video novērošanas kameru uzstādīšana Rucavas novadā”, identifikācijas numurs RND 2018/18, noslēdz šādu līgumu (turpmāk tekstā – Līgums) par sekojošo:

1. **LĪGUMA PRIEKŠMETS**
   1. Piegādātājs apņemas pārdot un piegādāt Pasūtītājam un Pasūtītājs apņemas nopirkt un pieņemt no Piegādātāja saskaņā ar Pasūtītāja Tehniskajām specifikācijām (Līguma 2. pielikums) un Finanšu piedāvājumu (Līguma 1. pielikums) aprīkojumu video novērošanas kameru uzstādīšanai un video novērošanas sistēmas ierīkošanai Rucavas novadā, t.sk. uzstādīšanu un konfigurēšanu (turpmāk - Preces).
   2. Piegādātājs pēc Preču piegādes veic Preču uzstādīšanu un konfigurēšanu saskaņā ar līguma 2.pielikumu.
   3. Līgums tiek slēgts un līdzfinansēts Interreg V-A Latvijas – Lietuvas pārrobežu sadarbības programmas 2014. – 2020.gadam projekta Nr. LLI-258 ,,Video novērošanas kameru uzstādīšana, veicinot drošības pasākumus Latvijā un Lietuvā’’*/,,Installation of video security surveillance cameras for ensuring safety in towns of Latvia and Lithuania’’ (VideoGuard)* ietvaros.
2. **PIEGĀDES KĀRTĪBA UN PUŠU SAISTĪBAS**
   1. Preču piegādi un uzstādīšanu (t. sk. uzstādīšanas un konfigurēšanas darbi) Piegādātājs veic 60 (sešdesmit) kalendāro dienu laikā pēc Līguma noslēgšanas.
   2. Precīzu Preču piegādes, uzstādīšana vietu un laiku Piegādātājs saskaņo ar Pasūtītāju vismaz 2 (divas) darba dienas pirms plānotās piegādes.
   3. Par Preču piegādes dienu tiek uzskatīta diena, kurā Preces nogādātas un uzstādītas Pasūtītājam šajā Līgumā noteiktajā daudzumā, kvalitātē un piegādes vietā. Preču piegādes un uzstādīšanas dienā Piegādātājs piestāda Pasūtītājam Preču pavadzīmi – rēķinu par veikto Preču piegādi un uzstādīšanu, kura parakstīšana no Pasūtītāja puses apliecina Preču pieņemšanas faktu.
   4. Pasūtītājam ir tiesības pārbaudīt Preču kvalitāti piecu darba dienu laikā pēc to saņemšanas. Ja šajā laikā Pasūtītājs konstatē kādus trūkumus, defektus vai neatbilstības Līgumam, tas nekavējoties informē Piegādātāju un, ja Pasūtītāja pretenzija ir pamatota, Piegādātājs uz sava rēķina novērš konstatētos trūkumus.
   5. Līdz pilnīgai Preču pirkuma maksas apmaksai Piegādātājam saglabājas īpašuma tiesības uz Precēm.
   6. Risks par Preču bojājumu, bojāeju vai nozušanu, t.sk. arī negaidītu Preču zudumu, pilnā apmērā pāriet uz Pasūtītāju Preču piegādes un uzstādīšanas brīdī, parakstot preces pavadzīmi - rēķinu.
   7. Pasūtītāja kontaktpersona (t. sk. pilnvarotā persona pieņemt Preci no Piegādātāja) - izpilddirektors Edgars Bertrams, tālr. 26143329.
   8. Piegādātāja kontaktpersona – XXXXXXXXX, tālr.XXXXXXX.
3. **LĪGUMA SUMMA UN NORĒĶINU KĀRTĪBA**
   1. Līguma kopējā summa saskaņā ar Piegādātāja iesniegto finanšu piedāvājumu (1.pielikums), ir **EUR 14825,64** (četrpadsmit tūkstoši astoņi simti divdesmit pieci euro 64 centi), kas sastāv no līgumcenas EUR **12252,60** (divpadsmit tūkstoši divi simti piecdesmit divi euro 60 centi) un pievienotās vērtības nodokļa 21 %, kas ir EUR 2573,04 (divi tūkstoši pieci simti septiņdesmit trīs euro 04 centi). PVN likme tiek piemērota spēkā esošajos normatīvajos aktos noteiktajā kārtībā un apmērā.
   2. Pasūtītājs apņemas samaksāt Piegādātājam piegādāto Preču pirkuma maksu šajā Līgumā noteiktajā kārtībā.
   3. Samaksu par piegādātajām Precēm Pasūtītājs veic 15 dienu laikā pēc preču pavadzīmes – rēķina saņemšanas un parakstīšanas dienas, pārskaitot attiecīgo naudas summu uz Līgumā norādīto Piegādātāja bankas kontu;
   4. Par samaksas dienu tiek uzskatīta diena, kurā Pasūtītājs veicis maksājumu.
4. **GARANTIJAS**
   1. Piegādātājs garantē Preču kvalitāti kopš piegādes dienas un to garantijas termiņš ir noteikts Līguma 1. pielikumā ar nosacījumu, ka Preces tiek ekspluatētas tam paredzētajam mērķim un pievienotajā dokumentācijā noteiktajām prasībām.
   2. Ja garantijas termiņa laikā Preces tiek pareizi lietotas, bet tiek konstatēti kādi ražotāja vainas dēļ radušies trūkumi vai defekti, Pasūtītājs par to informē Piegādātāju un, ja Pasūtītāja pretenzija ir pamatota, Piegādātājs uz sava rēķina novērš konstatētos defektus vai arī veic Preču nomaiņu pret jaunām.
   3. Ja garantijas termiņa laikā Precei radušies bojājumi vai defekti tās nepareizas ekspluatācijas dēļ, konstatētos defektus novērš Pasūtītājs uz sava rēķina.
   4. Piegādātājs garantē Preču atbilstību Latvijas Republikā spēkā esošajām obligātajām nekaitīguma.
5. **PUŠU ATBILDĪBA**
   1. Ja Pasūtītājs nokavē kādu no Līgumā noteiktajiem maksājuma veikšanas termiņiem, Piegādātājs var prasīt Pasūtītājam maksāt līgumsodu 0,1 % (nulle komats viena procenta) apmērā no nokavētās maksājuma summas par katru nokavēto dienu, bet ne vairāk kā 10% no Līguma summas ar PVN.
   2. Par Preču piegādes termiņa nokavējumu Pasūtītājs var prasīt Piegādātājam maksāt līgumsodu 0,1% (nulle komats viena procenta) apmērā no termiņā nepiegādāto Preču pirkuma summas par katru nokavēto dienu, bet ne vairāk kā 10% no Līguma summas ar PVN.
   3. Līgumsodu Puses maksā, attiecīgo summu ieskaitot otras Puses norēķina kontā, kas norādīts Līgumā.
   4. Līgumsodu nomaksa neatbrīvo Puses no Līguma saistību izpildes pienākuma.

**6. NEPĀRVARAMA VARA**

6.1. Neviena no Pusēm netiks uzskatīta par atbildīgu, ja kādu no Līguma noteikumiem vai tā izpildi aizkavē vai padara neiespējamu jebkādas dabas vai cilvēku izraisītās katastrofas vai masu nekārtības, karš, masu nemieri, kā arī valsts oficiālo iestāžu darbība, tas ir – minētie apstākļi, kuri atrodas ārpus tās Puses kontroles, kuras līgumsaistības tie ietekmē, un kurus Puses nevarēja paredzēt pie Līguma slēgšanas un kurus novērst nav spējīga ne viena no Pusēm ar jebkādām saprātīgām tās rīcībā esošām metodēm. Šajā gadījumā Līgumā noteiktie saistību izpildes termiņi tiek automātiski pagarināti par nepārvaramas varas apstākļu darbības laiku.

6.2. Pusei, kura atsaucas uz nepārvaramas varas apstākļiem kā saistību izpildes apgrūtinājumu vai neiespējamības apstākli, par to nekavējoties, bet ne vēlāk kā 5 (piecu) dienu laikā pēc nepārvaramās varas apstākļu iestāšanās, ir rakstveidā jāpaziņo otrai Pusei, norādot nepārvaramās varas apstākļus, to iestāšanās laiku un iespējamo izbeigšanos.

6.3. Ja nepārvaramas varas apstākļi turpinās vairāk kā 2 (divus) mēnešus, katrai no Pusēm ir tiesības vienpusēji atkāpties no šajā Līgumā nodibināto saistību tālākas izpildīšanas. Šajā gadījumā nevienai no Pusēm nav tiesību prasīt no otras Puses zaudējumu atlīdzību.

**7. NOBEIGUMA NOTEIKUMI**

7.1. Strīdi, kas rodas šī Līguma izpildes gaitā, vispirms tiek risināti sarunu ceļā. Ja Puses 10 (desmit) dienu laikā nevienojas, strīds tiek risināts Latvijas Republikas normatīvajos aktos noteiktajā kārtībā tiesu instancēs.

7.2. Līgumu var grozīt, papildināt vai mainīt Līguma nosacījumus atbilstoši Latvijas Republikā spēkā esošajos normatīvajos aktos noteiktajām normām, atbilstoši Publisko iepirkumu likumam, noformējot rakstisku Pušu vienošanos, kas ar tās abpusēju parakstīšanu kļūst par šā Līguma neatņemamu sastāvdaļu. Līguma noteikumu izmaiņas vai grozījumi maina vai kā citādi groza Līguma saturu tikai un vienīgi tiktāl, cik par to tieši abas Puses vienojušās, izdarot attiecīgos grozījumus.

7.3. Līgums var tikt pārtraukts (lauzts) tikai šajā Līgumā noteiktajā kārtībā vai Pusēm savstarpēji vienojoties.

7.4. Neviena no Pusēm nav tiesīga bez otras Puses rakstiskas piekrišanas nodot kādu no šajā Līgumā paredzētajām saistībām vai tās izpildi trešajām personām.

7.5. Līgums stājas spēkā ar tā parakstīšanas brīdi un ir spēkā līdz brīdim, kad Puses izpildījušas visas savas ar šo Līgumu nodibinātās saistības.

7.6. Līgums sastādīts latviešu valodā 2 (divos) eksemplāros uz 3 (trīs) lapām ar 2 (diviem) pielikumiem uz 20 (divdesmit) lapām, no kuriem viens eksemplārs Piegādātājam, otrs eksemplārs Pasūtītājam. Visiem Līguma eksemplāriem ir vienāds juridiskais spēks.

7.7. Līgumam ir divi pielikumi:

7.7.1. Līguma 1.pielikums: Finanšu piedāvājums (kopija) 1 uz lpp.;

7.7.2. Līguma 2.pielikums: Tehniskā specifikācija (kopija) 19 uz lpp..

1. **PUŠU JURIDISKĀS ADRESES UN REKVIZĪTI:**

|  |  |
| --- | --- |
| **Pasūtītājs** | **Piegādātājs** |
| **Rucavas novada dome**  Reģ.Nr. 90000059230  Juridiskā adrese: „Pagastmāja”, Rucava, Rucavas pagasts, Rucavas novads, LV – 3477  Tālr.63467054, fakss 634 61186  E-pasts: [dome@rucava.lv](mailto:dome@rucava.lv)  Projekta konta numurs Valsts kasē Kods:TRELLV22 Konta Nr.: LV43TREL980228602300B  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Priekšsēdētājs J.Veits | **SIA “AE TECHNOLOGY”**  Reģ.Nr. 42103057881  Juridiskā adrese: Lielā iela 2-23,  Liepāja, LV-3401  Tālr.XXXXXXXX  E-pasts: XXXXXXXX  Banka: XXXXXXXXXXX  Bankas kods: XXXXXXX  Norēķinu konts: XXXXXXXXXXXX  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes loceklis A.Evaldsons |